אדריאנו קורייאה קלארו

אדריאנו קורייאה קלארו (בפורטוגזית: Adriano Correia Claro; נולד ב-26 באוקטובר 1984 בקוריטיבה, ברזיל) הידוע בשמו הפרטי, הוא כדורגלן ברזילאי המשחק בעמדות המגן והקשר.

קריירה
בצעירותו שיחק אדריאנו בקבוצות הילדים והנוער של מועדון הכדורגל המקומי קוריטיבה ובשנת 2002 החל לשחק בקבוצה הבוגרת, אותה הוביל לשתי זכיות באליפות מדינת פרנה ב-2003 ו-2004. בינואר 2005 עבר לשחק בסביליה הספרדית, וב-29 לחודש ערך את הופעת הבכורה שלו בקבוצה, בהפסד 4-0 לברצלונה. עד סיום העונה ערך 19 הופעות נוספות בכל המסגרות ועם שלושה שערים הוביל את קבוצתו למקום השישי בליגה הספרדית ולשמינית גמר גביע אופ"א, שם הודחה סביליה על ידי פארמה.

בעונתו השנייה בסביליה, , הפך אדריאנו לאחד השחקנים המשמעותיים בסביליה ועם 3 שערים ב-13 משחקים בגביע אופ"א הוביל את הקבוצה לזכייה בתואר, לאחר ניצחון 0-4 על מידלסברו במשחק הגמר. גם בליגה הפגין יכולת טובה במיוחד ועם שלושה שערים ב-32 משחקים הוביל את קבוצתו למקום החמישי. בתחילת העונה הבאה, , הוביל את קבוצתו לזכייה בתואר אירופי נוסף, הסופר קאפ האירופי, בו זכתה לאחר ניצחון 0-3 מרשים על אלופת אירופה, ברצלונה. בהמשך העונה הוביל את סביליה לזכייה נוספת בגביע אופ"א, לאחר ניצחון בדו-קרב בעיטות עונשין על אספניול במשחק הגמר ולזכייה ראשונה בתולדותיה בגביע המלך הספרדי, לאחר ניצחון 0-1  בגמר על חטאפה. בסך הכל סיים את העונה עם שלושה שערים ב-41 משחקים בכל המסגרות, מתוכם שני שערים ב-26 משחקי ליגה.

בתחילת עונת , זכתה סביליה בסופר קאפ הספרדי, לאחר ניצחון 3-6 בסיכום שני המשחקים נגד אלופת הליגה הספרדית, ריאל מדריד. בהמשך העפילה הקבוצה לשמינית גמר ליגת האלופות וגביע המלך הספרדי, אך שם הודחה על ידי פנרבחצ'ה וברצלונה בהתאמה. בליגה הפגינה סביליה יכולת בינונית, אך למרות זאת הצליחה לסיים במקום החמישי והעפילה למוקדמות גביע אופ"א. מבחינה אישית, עונה זו לא הייתה מוצלחת עבור אדריאנו שכבש שער אחד בלבד ב-35 משחקים בכל המסגרות.

עונת  הייתה אחת מעונות השיא של אדריאנו בסביליה. כבר בתחילת העונה סייע לקבוצתו להעפיל לשלב הבתים של גביע אופ"א, לאחר שהבקיע את השער השני בניצחון 0-2 על רד בול זלצבורג במשחק הראשון של סיבוב המוקדמות השלישי (0-2 לסביליה במשחק הגומלין). עם זאת, סביליה הודחה מהמפעל כבר בסיבוב הבא לאחר שסיימה את הבית המוקדם במקום הרביעי בלבד. בליגה הספרדית הבקיע אדריאנו שלושה שערים ובישל שלושה נוספים ב-29 משחקים והוביל את קבוצתו למקום השלישי, ממנו העפילה ישירות לשלב הבתים של ליגת האלופות. כמו כן, הוביל את סביליה לחצי גמר גביע המלך, לאחר ניצחונות מרשימים על דפורטיבו לה קורוניה ווולנסיה בשמינית ורבע הגמר בהתאמה, אך לא הצליח להוביל את קבוצתו לגמר, לאחר שזו הפסידה 4-2 בסיכום שני המשחקים נגד אתלטיק בילבאו.

בעונתו השישית והאחרונה בסביליה, , הוביל את הקבוצה לזכייה נוספת בגביע המלך, לאחר ניצחון בגמר על אתלטיקו מדריד, כאשר בדרך לגמר היא מדיחה את מחזיקת הגביע, ברצלונה וקבוצות נוספות מליגת העל, כגון דפורטיבו לה קורוניה וחטאפה. אף על פי כן, סביליה הודחה מליגת האלופות כבר בשמינית הגמר, לאחר הפסד מפתיע לצסק"א מוסקבה. בליגה הספרדית, איבדה הקבוצה את המקום השלישי לוולנסיה וסיימה במקום הרביעי בלבד. אדריאנו סיים את העונה ללא שערי ליגה, אולם עם חמישה בישולים ובסך הכל סיים את חמש שנותיו בסביליה עם 19 שערים ב-216 משחקים בכל המסגרות, מתוכם 11 שערים ב-157 שערי ליגה.

בעונת  עבר אדריאנו לשחק בברצלונה תמורת 9.5 מיליון אירו וב-14 באוגוסט 2010 ערך את הופעת הבכורה שלו בקבוצה, כאשר נכנס כמחליף לגבריאל מיליטו במשחק הראשון של הסופר קאפ הספרדי נגד קבוצתו הקודמת סביליה, בו הפסידה ברצלונה 3-1.

אדריאנו היה שותף לזכייתה של נבחרת ברזיל הצעירה בגביע העולם עד גיל 20 בשנת 2003 ועוד באותה שנה זומן לראשונה לסגל נבחרת ברזיל הבוגרת לגביע הזהב של CONCACAF 2003, בו הגיעה ברזיל עד לגמר, אך הפסידה ל. שנה לאחר מכן, סייע לברזיל לזכות בקופה אמריקה 2004, אך מאז לא זומן לנבחרת, למרות שהפגין יכולת מרשימה במשחקיו בסביליה.

ביולי 2016 חתם בבשיקטאש הטורקית.

ב-2019 חזר אדריאנו לברזיל וחתם באתלטיקו פרנאאנסה, ולאחר שנה הצטרף לקבוצת אויפן הבלגית.

תארים

קישורים חיצוניים

 דף השחקן באתר הרשמי של ברצלונה
 סטטיסטיקות קריירה באתר ה-ESPN

הערות שוליים

כדורגלנים ברזילאים
קשרי כדורגל ברזילאים
מגני כדורגל ברזילאים
קוריטיבה: כדורגלנים
כדורגלני קוריטיבה
כדורגלני סביליה
כדורגלני ברצלונה
כדורגלני בשיקטש
כדורגלני אתלטיקו פרנאאנסה
כדורגלני אויפן
כדורגלני נבחרת ברזיל
כדורגלני קופה אמריקה 2004
כדורגלני קופה אמריקה 2011
ספורטאים ברזילאים בספרד
ספורטאים ברזילאים בטורקיה
ספורטאים ברזילאים בבלגיה
ברזילאים שנולדו ב-1984